टाइगर 3 की शूटिंग का वीडियो हुआ लीक, भाईजान ने फैंस को देख हाथ हिलाया
सलमान खान जल्द ही टाइगर 3 में नजर आएंगे। इसी बीच फिल्म की शूटिंग के दौरान का एक वीडियो सोशल मीडिया पर सामने आया है, जिसमें भाईजान छत पर एक्शन सीन शूट करते हुए नजर आए।Tiger 3 shooting video leaked, Bhaijaan waves to fans
सलमान खान जल्द ही टाइगर 3 में नजर आएंगे। इसी बीच फिल्म की शूटिंग के दौरान का एक वीडियो सोशल मीडिया पर सामने आया है, जिसमें भाईजान छत पर एक्शन सीन शूट करते हुए नजर आए।
ऑल ब्लैक लुक में दिखे भाईजान 
वीडियो में सलमान ब्लैक आउटफिट में नजर आ रहे हैं, जो एक छत से दूसरे छत के बीच तख्तों पर चलकर जा रहे हैं। इस दौरान उनके साथ कई लोग मौजूद है। सलमान के फैन्स उन्हें इस अवतार में देखने के लिए काफी उत्साहित हैं। रिपोर्ट्स की माने तो सोशल मीडिया पर जो वीडियो सामने आया है ये कई महीने पहले का है।
शाहरुख के साथ वीडियो हुआ था वायरल 
इससे पहले भी टाइगर 3 की शूटिंग के दौरान का वीडियो वायरल हुआ था, जिसमें सलमान खान के साथ शाहरुख खान भी नजर आए थे। बता दें, इस फिल्म में शाहरुख का कैमियो भी है।
10 नवंबर को रिलीज होगी फिल्म
सलमान खान की ये मच अवेटेड फिल्म टाइगर 10 नवंबर 2023 को दिवाली के मौके पर रिलीज होने वाली है। फिल्म में सलमान के अलावा कटरीना कैफ और इमराम हाशमी भी लीड रोल में दिखाई देंगे।
मीडिया रिपोर्ट्स की माने तो फिल्म का कुल बजट 225 करोड़ होने जा रहा है।
ये फिल्म यशराज स्पाई यूनिवर्स का हिस्सा होगी। इस यूनिवर्स में बनने वाली सभी फिल्में जासूसी बैकग्राउंड पर बेस्ड होगी। इस सुपर-सक्सेसफुल यूनिवर्स की शुरुआत एक था टाइगर से हुई थी जो 2012 में रिलीज हुई थी। इसके बाद 2017 में टाइगर जिंदा है, वॉर और पठान रिलीज हुई है।